Source: https://www.soltyska.sk/zasady-nakladanie-s-fin-prostriedkami/
Timestamp: 2019-09-19 08:48:12+00:00
Document Index: 1259766

Matched Legal Cases: ['§ 7', '§ 9', '§ 4', '§ 11', '§ 11', '§ 12', '§ 5', '§ 9', '§ 14', '§11', '§10', '§ 19', '§ 31', '§ 31', '§ 31', '§ 15', '§ 16', '§ 9', '§ 5']

ZÁSADY nakladania s finančnými prostriedkami obce Šoltýska
« VŠEOBECNE ZÁVÄZNÉ NARIADENIE
Farnosť Šoltýska »
Obecné zastupiteľstvo v Šoltýske na základe 11 ods. 4 písm. a) Zák. SNR č. 369/1990 Zb. o obecnom zriadení v znení neskorších zmien a doplnkov
nakladania s finančnými prostriedkami
obce Šoltýska
Tieto zásady upravujú v súlade s platnou právnou úpravou postavenie, funkciu a zostavovanie rozpočtu obce Šoltýska /ďalej len „obec“/ a tiež používanie rozpočtových prostriedkov v súlade s ustanovením § 7 a 8 zák. SNR č. 369/1990 Zb. o obecnom zriadení a v znení neskorších zmien a doplnkov a zák. NR SR č. 583/2004 Z. z. a zák. č. 523/2004 Z. z. o rozpočtových pravidlách v znení neskorších predpisov.
Tieto zásady ďalej podrobne upravujú zásady hospodárenia a nakladanie s finančnými prostriedkami obce a tiež zásady nakladania s finančnými prostriedkami pri pohostení, občerstvení a daroch.
Tieto zásady upravujú tiež prostriedky kontroly rozpočtu obce.
Základom finančného hospodárenia obce je rozpočet obce (§ 9 ods. 1 zák. č. 369/1990 Zb. o obecnom zriadení v znení zmien a doplnkov ).
Rozpočet obce sa zostavuje v súlade s platnou právnou úpravou na obdobie najmenej troch rozpočtových rokov.
Rozpočet musí vyjadrovať ekonomickú samostatnosť obce (§ 4 ods. 3 zák. č. 583/2004 Z. z.).
1. Na vypracúvaní rozpočtu obce sa podieľajú jednotlivé orgány samosprávy obce a tiež
orgány obecného zastupiteľstva v rozsahu uvedenom v týchto zásadách.
2. Pôsobnosť jednotlivých subjektov pri vypracúvaní rozpočtu obce je nasledovná:
A: Komisie obecného zastupiteľstva
– sústreďujú požiadavky na čerpanie rozpočtu od obyvateľov obce, od právnických a fyzických osôb, ako aj od zamestnancov pracujúcich na obecnom úrade,
– posudzujú tieto požiadavky najmä z hľadiska:
c) finančných možností obce v rozpočtovom roku,
– odporúčajú na zahrnutie do rozpočtu obce vybrané priority, ktoré vyplývajú z posúdenia požiadaviek,
– navrhujú koncepčné riešenia závažných problémov obce,
– vypracúvajú v rámci svojej pôsobnosti návrh rozpočtu obce.
– riadi a usmerňuje práce na vypracovávaní rozpočtu obce,
– zapracúva podnety od obyvateľov obce a ďalších fyzických a právnických osôb,
– vypracúva konečnú verziu návrhu rozpočtu z návrhu komisie obecného zastupiteľstva,
– je povinný konečnú verziu návrhu rozpočtu prerokovať s komisiou obecného zastupiteľstva,
– zabezpečuje v súčinnosti s obecným úradom všetky úkony potrebné k eventuálnemu poskytovaniu účelových, resp. neúčelových dotácii zo štátneho rozpočtu Slovenskej republiky (podávanie žiadostí, zdôvodňovanie naliehavosti potrieb, rokovania, atď.).
C: Obecné zastupiteľstvo
– určuje zásady hospodárenia a nakladania s majetkom obce a majetkom štátu zvereným obci, kontroluje hospodárenie s ním (§ 11 ods. 4 zák. SNR č. 369/1990 Zb.),
– schvaľuje rozpočet obce a jeho zmeny, kontroluje jeho čerpanie a schvaľuje záverečný účet (§ 11 ods. 4 zák. SNR č. 369/1990 Zb.),
– schvaľuje najdôležitejšie úkony týkajúce sa hospodárenia a nakladania s majetkom obce,
– schvaľuje a rozhoduje o združovaní prostriedkov obce.
3. Obecný úrad zabezpečuje organizačné a materiálno-technické úkony súvisiace s vypracúvaním návrhu rozpočtu obce na príslušný rok.
b) sústreďuje požiadavky na zahrnutie do rozpočtu od fyzických a právnických osôb, predkladá ich jednotlivým komisiám,
4. Pri spracúvaní rozpočtu všetky zhora uvedené subjekty musia zohľadňovať potreby
finančných prostriedkov na dokončenie (resp. dokončovanie) rozpočtových stavieb a úloh z predchádzajúceho obdobia.
5. Obecný úrad zabezpečuje spracúvanie podkladov a výkazníctvo vo vzťahu
k príslušným orgánom v súlade s osobitnou právnou úpravou (§ 12 ods. 4 zák. č.
583/2004 Z.z.)
1. Rozpočet obce musí obsahovať:
a) príjmy a výdavky spojené s činnosťou samosprávy obce,
b) finančné vzťahy k štátnemu rozpočtu SR,
c) finančné vzťahy k rozpočtu samosprávneho kraja,
d) finančné vzťahy k právnickým osobám a fyzickým osobám, podnikateľom
pôsobiacim na území obce,
e) finančné vzťahy k obyvateľom žijúcim na území obce.
2. Príjmy a výdavky rozpočtu obce sú vymedzené v platnej právnej úprave (§ 5 a 7
zák. NR SR č. 583/2004 Z. z. ).
1. Rozpočtové prostriedky sa majú použiť do konca kalendárneho roka, pokiaľ
z osobitnej právnej úpravy nevyplýva niečo iné. Účelové dotácie zo štátneho rozpočtu môžu byť použité len na určené účely a za vopred stanovených podmienok. Podliehajú ročnému zúčtovaniu a kontrole príslušných orgánov štátnej správy.
2. Prebytky hospodárenia rozpočtu obce možno previesť do mimorozpočtového peňažného fondu obce alebo do rozpočtu obce na ďalší kalendárny rok. (§ 9 ods. 3 zák. SNR č. 369/1990 Zb.).
3. Prípadný schodok svojho hospodárenia obec vyrovnáva počas rozpočtového roka
zmenami vo svojom rozpočte. (§ 14 zák. č. 583/2004 Z. z.).
4. Za efektívne a hospodárne využívanie rozpočtových prostriedkov zodpovedá starosta.
Starosta je povinný jedenkrát polročne podať správu o čerpaní rozpočtu obecnému
5. Ak v priebehu kalendárneho roka vznikne potreba úhrady, ktorá nebola (nie je)
uvedená v rozpočte obce, možno ju realizovať len jedným z nasledovných spôsobov:
b) z iných zdrojov (úver, združenia prostriedkov a pod.),
d) odsunutím platby iného – menej naliehavého výdavku, pokiaľ to nie je v rozpore s riadnou činnosťou obce, pritom je obec povinná prednostne zabezpečiť krytie všetkých záväzkov, ktoré pre ňu vyplývajú zo zákonov,
e) využitím vlastných a návratných zdrojov financovania.
V ojedinelých a naliehavých prípadoch, môže starosta obce bez súhlasu obecného zastupiteľstva použiť finančné prostriedky v jednotlivom prípade do výšky 2 000 €.
Spôsoby uvedené pod písm. a), e) a f) môže realizovať starosta obce vo výlučnej
právomoci.
Spôsoby uvedené pod písm. c) a d) schvaľuje obecné zastupiteľstvo na návrh starostu (§11 ods. 4 písm. b/zák. SNR č. 369/1990 Zb. v znení zmien a doplnkov), s výnimkou prípadu uvedeného v ods. 7 tohto ustanovenia.
6. Rozpočtovými opatreniami pre účely týchto zásad sú:
– presuny rozpočtových prostriedkov v rámci rozpočtu pričom sa nemenia celkové príjmy a celkové výdavky,
– prekročenie limitu výdavkov pri dosiahnutí vyšších príjmov,
– viazanie rozpočtových prostriedkov.
7. Starosta obce je oprávnený samostatne po prejednaní s obecným zastupiteľstvom
realizovať:
– presuny rozpočtových prostriedkov v rámci rozpočtu do výšky 2 000 €, pokiaľ je zrejmé, že ide o plnenie naliehavých úloh,
– prekročenie limitu výdavkov o 2 000 €.
8. Obecné zastupiteľstvo pri schvaľovaní rozpočtu obce každoročne určí rozsah viazania
9. Obec je povinná prednostne zabezpečiť krytie všetkých záväzkov, ktoré pre ňu
vyplývajú z plnenia povinnosti ustanovených inými zákonmi (§10 ods. 2 zák. č. 583/2004 Z. z.).
10. Obec je povinná zaviesť ozdravný režim a nútenú správu za podmienok uvedených
v platnej právnej úprave (§ 19 zák. č. 583/2004 Z. z.).
1. Porušením rozpočtovej disciplíny je neoprávnené použitie alebo zadržanie
prostriedkov rozpočtu obce.
Za porušenie rozpočtovej disciplíny sa považuje aj nedodržanie podmienok, za ktorých
rozpočtové prostriedky poskytli (§ 31 zák. č. 523/2004 Z. z.).
2. Subjekty, ktoré porušili rozpočtovú disciplínu sú povinné realizovať odvod a zaplatiť
penále v súlade s osobitnou úpravou (§ 31 zák. č. 523/2004 Z. z.).
3. Odvod a penále za neoprávnené použitie a zadržanie prostriedkov rozpočtu obce
ukladá a vymáha príslušný orgán obce (§ 31zák. č. 523/2004 Z. z.).
Ukladanie a vymáhanie odvodu a penále sa riadi zák. č. 71/1967 zb. o správnom
1. Hlavný kontrolór má osobitné postavenie v rámci nakladania s finančnými
– vypracúva odborné stanoviská k návrhu rozpočtu,
– vypracúva odborné stanoviská k návrhu záverečného účtu,
– kontroluje plnenie úloh na úseku čerpania rozpočtu,
– odsúhlasuje použitie finančných prostriedkov počas ozdravného režimu v obci.
3. Výsledky svojej činnosti hlavný kontrolór predkladá obecnému zastupiteľstvu.
1. Obec vytvára rezervný fond vo výške, ktorú odsúhlasí obecné zastupiteľstvo po
schválení záverečného účtu za predchádzajúci rok.
2. Minimálny ročný prídel do rezervného fondu je 10% prebytku hospodárenia
príslušného rozpočtového roka (§ 15 ods. 4 zák. č. 583/2004 Z. z. o rozpočtových pravidlách).
1. Ak rozpočet obce na nasledujúci rozpočtový rok neschváli obecné zastupiteľstvo do
31. decembra bežného roka, hospodári obec podľa rozpočtu obce predchádzajúceho
rozpočtového roku, pričom výdavky uskutočnené počas rozpočtového provizória
nesmú v každom mesiaci rozpočtového roka prekročiť 1/12 celkových výdavkov
rozpočtu obce predchádzajúceho rozpočtového roka. Výnimku tvoria
výdavky uskutočnené počas rozpočtového provizória, ktoré sa uhrádzajú v súlade s
termínmi splácania dohodnutými v predchádzajúcom rozpočtovom roku a výdavky
uskutočnené počas rozpočtového provizória na povinnú úhradu podľa osobitných
2. Rozpočtové príjmy a výdavky uskutočnené počas rozpočtového provizória sa zúčtujú s
rozpočtom obce a s rozpočtom po jeho schválení.
1. Záverečný účet obce obsahuje výsledky rozpočtového hospodárenia obce, vrátane
výsledkov hospodárenia zriadených peňažných fondov (§ 16 zák. č. 583/2004 Z. z.).
Návrh záverečného účtu vypracúva starosta v súčinnosti s obecným úradom najneskôr
do 6 mesiacov po uplynutí roka.
3. Ročnú účtovnú závierku obce overuje audítor (§ 9 ods.4 zák. SNR č. 369/1990 Zb.
1. Za výdavky na pohostenie a občerstvenie sa považujú:
– spojené s pobytom návštev zo zahraničia,
– poskytnuté tuzemským hosťom pri oficiálnych alebo pracovných jednaniach,
– poskytnuté účastníkom pracovných jednaní,
– poskytnuté pri rokovaniach.
– pri bežných pracovných jednaniach a pracovných poradách starostu obce s účastníkmi jednania, ktorí nie sú pracovníkmi obce,
– pri pracovných zasadaniach obecných komisií a obecného zastupiteľstva.
Pri pracovnom konaní, ktoré trvá do 6 hodín, poskytne sa občerstvenie a pohostenie maximálne do výšky .. € na 1 účastníka, pri trvaní nad 6 hodín poskytne sa občerstvenie a pohostenie maximálne do výšky .. € na 1 účastníka jednania.
Výdavky na občerstvenie schvaľuje starosta obce.
2. Dary upomienkového charakteru možno poskytnúť:
– zahraničným hosťom,
– pri príležitosti prvého odchodu do dôchodku a 50 rokov životného jubilea zamestnanca obce do výšky 100 €,
– vo výnimočných prípadoch poskytne sa dar alebo cena pri významných športových alebo kultúrnych udalostiach (súťažiacich) medzinárodného dosahu a pri súťažiach usporiadaných obcou.
O poskytnutí daru a jeho hodnote rozhoduje starosta obce.
3. Za dar sa nepovažuje poskytnutie drobných predmetov za účelom reklamy, propagácie
a upomienky, napr. ceruzky, perá, odznaky, kalendáre, poznámkové bloky a iné upomienkové predmety s označením obce.
4. Za hospodárenie s prostriedkami určenými na pohostenie, občerstvenie a dary
zodpovedá starosta obce.
5. Všetky výdavky na pohostenie, občerstvenie a dary sa musia riadne účtovať a to tak,
aby zo špecifikácie výdavkov bolo zrejmé, že ustanovenia týchto zásad boli dodržané.
SPOLOČNÉ A ZÁVERČNÉ USTANOVENIA
1. Návrhy rozpočtu obce a záverečného účtu musia byť pred schválením uverejnené
spôsobom stanoveným v 9 ods. 2 zákona č. 369/1990 Zb. o obecnom zriadení v znení
neskorších predpisov a § 5 zákona č. 211/2000 Z.z. o slobodnom prístupe
k informáciám v znení neskorších predpisov.
2. Tieto zásady sú záväzné pre všetkých pracovníkov obce.
3. Zmeny a doplnky týchto zásad schvaľuje Obecné zastupiteľstvo v Šoltýske
4. Na týchto zásadách sa uznieslo Obecné zastupiteľstvo v Šoltýske
dňa 16.12.2012 č. 05/2012
5. Tieto zásady nadobúdajú účinnosť dňom 1.1.2013
V Šoltýske, 26.11.2012
V kategórii Dokumenty, vyhlášky